**Technická správa.**

**Stavba:** **Verejná knižnica Mikuláša Kováča – rekonštrukcia budovy III. etapa – Jilemnického 1710 /48 Banská Bystrica**

**Objednávateľ: VKMK Jilemnického 1710/48, Banská Bystrica**

**Projektant: Ing. Ján Kútik, Na úbočí 7, Banská Bystrica**

**Časť: Statika**

**Navrhnuté riešenie.**

**Základová železobetónová doska pod výťahovú šachtu. (Výpočet program Grajtek)**

Hrúbka dosky je navrhnutá 250 mm. Steny sú navrhnuté hrúbky 200 mm. V doske je navrhnutá výstuž priemeru 10 mm pri obidvoch povrchoch ako krížom vystužená doska. V stenách je navrhnutá zvislá výstuž priemeru 10 mm pri obidvoch povrchoch. Vodorovná výstuž v stenách je navrhnutá priemeru 8 mm. Použitý betón STN EN 206+A1 – C20/25 – XC2, XF2(SK) -Cl 0,2- Dmax 16 – S3. Oceľ 10505R, krytie výstuže 35 mm.

**Základové pätky pod vstupnú konštrukciu.**

Základové pätky sú zhotovené z prostého betónu rozmerov 600600/1000 mm min do nezámrznej hĺbky minimálne 1000 mm.

Použitý betón STN EN 206+A1 – C20/25 – XC2, XF2(SK) -Cl 0,2- Dmax 16 – S3.

**Preklady nad dvernými otvormi v priečkach.**

Nad dvernými otvormi sú navrhnuté prefabrikované preklady Ytong.

**Preklad nad vstupným otvorom v murive fasády.**

Vstupný otvor je nutné zvýšiť o 250 mm. Navrhnutý je oceľový preklad z oceľových valcovaných profilov 2U č. 160 mm .

V prvej fáze sa po stranách obvodového pórobetónového muriva vyfrézujú drážky pre uloženie oceľových valcovaných profilov.

Oceľové valcované profily sa vložia do cementovej malty a stiahnu sa oceľovými svorníkmi priemeru 12 mm – viď výkres. Použitá oceľ S235.

Po zatvrdnutí malty sa demontuje stávajúci preklad a otvor sa vybúra na požadovaný rozmer.

**Oceľové schody.**

Pre osadenie výťahu je potrebné vybúrať nástupné a výstupné ramená existujúceho oceľového schodiska. Navrhnuté sú nové ramená šírky 1000 mm.

Schodnice sú navrhnuté z oceľových valcovaných profilov 2Uč. 120 mm. Stupne sú navrhnuté z plechu hr. 5 mm. Použitá oceľ S235.

**Vstupná oceľová konštrukcia.**

Je navrhnutá z oceľových Joklových trubkových profilov.

Nosníky a stĺpy sú navrhnuté z trubkových profilov 12/120/3 mm. Priečniky sú navrhnuté z trubkových profilov 60/100/3 mm. Celá konštrukcia je zváraná. Hrúbka zvarov je 6 mm.

Použitá oceľ S235. Zhotovenie oceľovej konštrukcie je potrebné zrealizovať podľa výkresovej dokumentácie.

**Dodržanie bezpečnostných predpisov**

Pri prácach je potrebné dodržiavať bezpečnostné predpisy podľa Vyhl. MPSVaR SR č. 147/2013 Z.z. a nariadenia vlády SR č. 396/2006 Z.z.

V Banskej Bystrici Vypracoval

01/ 2022 Ing. Ján Kútik